Til højre i gården, ved prinsessefløjens mur, fandtes en mindre fontæne, Løvebrønden, med støbte figurer i bronze (en kvinde og [[Cupido]]<ref>Trap, s. 125</ref>, vistnok støbte af [[Peter Husum]], som også påbegyndte den endnu eksisterende ''Hest og Løve'' i [[Rosenborg Have]]), og på den modsatte fløj, kirkefløjen, fandtes et kunstfærdigt smedejernsgitter for kirkevinduet (med årstal [[1617]], måske af [[Caspar Fincke]]) og den prægtige kirkedør, med særlig smukt træskærerarbejde, forestillende Kristi dåb og opstandelse og de to første kristne konger i Danmark. For yderligere at forhøje det farverige billede, som hele slottet frembød, lod Christian IV en stor del af sandstensornamenterne forgylde. I sin beskrivelse af København ([[1783]]) omtaler [[Ernst Christian Hauber]] også Frederiksborg og udtaler side 207, at af den smukt iøjnefaldende forgyldning på den inderste slotsside er der nu (i året [[1766]]) meget lidt at se.<ref name="Trap126">{{Cite web |url=https://runeberg.org/trap/3-2/0142.html |title=Trap, s. 126 |access-date=28. oktober 2015 |archive-date= 4. marts 2016 |archive-url=https://web.archive.org/web/20160304225350/http://runeberg.org/trap/3-2/0142.html |url-status=live }}</ref>
Historie Kemi Bygninger,_konstruktioner_og_anlæg Vand Arkitektur